مقصود ثاقب

کیریئر 
مقصود  ثاقب نے اپنا ساہتی کیریئر 1970ویاں وچ شروع کیتا۔ اس نے اردو اتے پنجابی رسالیاں لئی کجھ کہانیاں لکھیاں، پر اس دا پہلا پیار پنجابی سی۔ پنجابی ڈیپارٹمنٹ وچ اس نوں نجم حسین سید، جو ڈیپارٹمنٹ دے چیئرمین سن، اتے پروفیسر آصف خان اتے علی عباس جلالپوری ، جو اتھے پارٹ ٹائم استاد سن، ورگے ساہتی بابیاں دی سنگت وچ بیٹھن دا موقع ملیا سی۔ ایہہ چھیتی ہی پنجابی بولی دی ترقی دے لئی کلوقتی عزم وچ بدل گئی۔ اس نے مزدور کسان پارٹی وچ وی کم کرنا شروع کر دتا۔ پر ایہہ انٹیکجوئل اتے سیاسی جدوجہد سی، کیریئر دی شروعات نہیں۔ پنجابی بولی لئی جدوجہد دیاں جڑاں کھبے پکھی لوک راجپالیسی وچ ہن۔ پر پاکستان وچ، کھبے پکھ دی راجپالیسی وانگ ہی، پنجابی بولی لئی جدوجہد بڑا ہی مشکل کم اے۔

پنجابی، سٹھّ فیصد توں ودھ پاکستان دے لوکاں دی ماں بولی اے اتے دنیا دی 14ویں مکھ بولی اے، پر پاکستان وچ ایہہ رولی پئی اے۔ ثاقب نے ایہناں حالتاں وچ پنجابی وچ کم کرن دی شروعات کیتی اے۔ پچھلے 40 سال توں اپنے جاری کم نال اس نے لہندے اتے چڑھدے دوناں پنجاباں وچ خوب نامنا کھٹیا اے۔ اس نے مہینہ وار پنجابی رسالے، "ماں بولی" نوں اپنے کم دا زریعہ بنایا۔ ایہہ منیرالدین خالد نال مل کے شائع کیتا گیا سی۔ ایہہ 1987 وچ شروع کیتا سی۔ منیر نے نبیبیاں دے ادھ وچ رسالے نوں چھڈّ دتا۔ "ماں بولی" نوں پنجابی دے ودھیا رسالے لئی 1990 وچ کلا اتے ساہت دے وقاری انعام بھائی ویر سنگھ انعام نال نوازیا گیا گیا سی۔ اس دے نال ادوں ایہہ انعام ملک راج آنند اتے پنڈت روی شنکر نوں وی ملیا سی۔

 لکھتاں 
 کہانیاں
 سچا تلا (نکیاں کہانیاں)
 پنکھ مکٹ (بدیسی کہانیاں دے ترجمے)
 سر سنگیت دے ہیرے
 شاہ مہرے
 کامریڈاں نال تردیاں (ارندھتی رائے دے سفرنامے دا پنجابی ترجما)
 سنگیتکاراں دیاں گلاں (انٹرویو اتے مضمون)
 لوک بولی لوک وہار (پنجاب دی بولی دے مدعے تے 82 مضمون)
 پچھن دسن (انٹیکچوئل، لکھاری، کھوجکار، شاعر، تھئیٹر فنکاراں دے انٹرویو)

 حوالے 

 باہری جوڑ 
 ثاقب دی کہانی سنو

گٹھ:پنجابی کہانی کار
گٹھ:پنجابی لوک
گٹھ:پنجابی مسلمان